ทำต่อ 4 เลนทางลัดข้างเกษตร เชื่อมวิภาฯออกพหลฯ 49/1
กทม.ใช้งบ 375 ล. ประมูล ธ.ค.นี้,รายงานข่าวจากสำนักการโยธา (สนย.) แจ้งว่า ปีงบประมาณ 2562 นี้ สนย.มีโครงการก่อสร้างถนนเลียบคลองบางเขนเชื่อมถนนวิภาวดีรังสิตกับถนนพหลโยธิน บริเวณสำนักงานปรมาณูเพื่อสันติ กระทรวงวิทยาศาสตร์และเทคโนโลยี-ถนนพหลโยธินบริเวณซอยพหลโยธิน 49/1 วงเงินงบประมาณก่อสร้าง 375 ล้านบาท เป็นการก่อสร้างถนนคอนกรีตเสริมเหล็ก (ค.ส.ล.) ขนาด 4 ช่องจราจร 2 ทิศทาง ระยะทางประมาณ 2,000 เมตร พร้อมปรับปรุงสะพานข้ามคลอง ทางกลับรถใต้สะพานถนนพหลโยธิน ระบบระบายน้ำ ป้าย สัญญาณไฟ จราจรต่างๆ และงานระบบอื่นๆที่เกี่ยวข้อง กำหนดเวลาก่อสร้าง 540 วัน ปัจจุบันโครงการฯได้ออกแบบการก่อสร้างเสร็จเรียบร้อยแล้ว ,อยู่ระหว่างประมาณราคากลาง ซึ่งกระบวนการดังกล่าวมีความคืบหน้าร้อยละ 75 คาดว่าจะสามารถประกาศประมูลจ้างงานได้ช่วงเดือนธันวาคมนี้ และคาดว่าจะสามารถเริ่มงานก่อสร้างได้ช่วงเดือนมีนาคม 2562,สำหรับโครงการฯนี้อยู่ในแผนแม่บทผังเมืองรวมกรุงเทพมหานคร 2556 สาย 3 เพื่อแก้ปัญหาการจราจรบริเวณถนนงามวงศ์วาน ถนนวิภาวดีรังสิต ถนนพหลโยธิน แยกบางเขน แยกเกษตร และพื้นที่ใกล้เคียง ก่อนหน้านี้ เมื่อปี 2559 กทม.ได้ก่อสร้างถนนสายดังกล่าวแล้ว แต่ยังไม่สมบูรณ์ สามารถก่อสร้างถนนได้เพียง 2 เลน กว้าง 8-10 เมตร ตามแผนจะต้องก่อสร้างถนนขนาด 4 ช่องจราจร 2 ทิศทาง เพราะติดปัญหาสิ่งปลูกสร้างรุกล้ำพื้นที่สาธารณะและเขตทางก่อสร้าง ทำให้ กทม.เข้าพื้นที่ไม่ได้ ขณะนี้ กทม.ได้แก้ไขปัญหาสิ่งปลูกสร้างที่รุกล้ำพื้นที่สาธารณะและแนวทางก่อสร้างเรียบร้อยแล้ว.
ปีงบประมาณ 2562 นี้ สนย.มีโครงการก่อสร้างถนนเลียบคลองบางเขนเชื่อมถนนวิภาวดีรังสิตกับถนนพหลโยธิน บริเวณสำนักงานปรมาณูเพื่อสันติ 
ถนนเลียบคลองบางเขน,เชื่อมถนนวิภาวดีรังสิต,เชื่อมถนนพหลโยธิน,สำนักงานปรมาณูเพื่อสันติ,งบประมาณก่อสร้าง,ข่าวทั่วไป